Микеле Фереро

Микеле Фереро (26 април 1925 – 14 февруари 2015 година) бил италијански стопанственик милијардер. Бил сопственик на производителот на чоколади Фереро СпА, втората по големина кондиторска компанија во Европа (во времето на неговата смрт), која ја развил од малата пекара и кафуле на неговиот татко во Алба, Пиемонт. Неговиот прв голем успех бил додавањето растително масло во традиционалната паста џандуја за да го направи популарниот намаз Нутела.

 Ран живот 
Микеле Фереро бил роден на 26 април 1925 година во Дољани, син на Пјетро Фереро, кој ја основал компанијата Фереро и неговата сопруга Пјера Киларио.

 Кариера 
Фереро се приклучил на фирмата во 1949 година.

Тој бил најбогатиот човек во Италија, со лично богатство од 26 милијарди долари  што го надминал Силвио Берлускони во март 2008 година. Во мај 2014 година, индексот на милијардери на Блумберг го навел Фереро како 20-та најбогата личност во светот.

Брендовите на Фереро вклучуваат Нутела, Мон Шери, чоколадата Киндер, Фереро Рошер, Тик так, и Киндер јајцата.

Од 1997 година, неговите синови, Џовани Фереро и Пјетро Фереро, заедно ја воделе компанијата.Ferrero SpA – Company History. Откако Пјетро починал на 18 април 2011 година, во несреќа во Јужна Африка, Џовани станал единствен извршен директор.

 Личен живот 
Фереро се оженил со Марија Франка Фисоло во 1962 година и заедно имале два сина, Џовани Фереро и Пјетро Фереро Џуниор.

Тој бил жесток католик. Фереро го посетувал светилиштето Лурд еднаш годишно, и имал поставена Мадона во секоја фабрика и канцеларија. Фереро починал на 14 февруари 2015 година, во неговиот дом во Монте Карло, Монако. Имал 89 години.La Stampa

 Наводи 

Категорија:Римокатолички христијани од Италија
Категорија:Италијански стопанственици
Категорија:Починати во 2015 година
Категорија:Родени во 1925 година
Категорија:Статии со извори на италијански (it)